**Erfaring kontakttovholder til stedet vi afholdt det - 2014!**

En rigtig god ide er at få valgt stedet og dagen Unitydagen skal holdes på i god tid, gerne inden jul, det gør al anden planlægning lettere.

Så snart stedet er på plads, så aftal et besøg (især hvis det er et sted vi ikke kender) hvor du og måske andre tovholdere kan få overblik over hvad stedet indeholder!

Kig efter følgende:

Er der en sal med plads til omkring 200 mennesker til hovedspeak og andet fælles?

Er der to mødelokaler, gerne placeret så møderne ikke forstyrres af cafe og musik fra salen?

Er der et ordentlig udstyret køkken som det er godt at arbejde i?

Er der mulighed for at ha et cafeområde et sted? Det ideelle er at det er en eller anden form for kantine hvor der kan "langes over disken"

Er der overnatningsmuligheder - bademuligheder - ordentlige toiletter?

Spørg til følgende:

Er der regler omkring overnatning?

Den totale pris på leje af stedet (med moms)!

Kontakt telefonnumre (hvis der skulle ske ting som alarm der går i gang eller andet)!

Få præcise oplysninger om hvad vi må bruge (både hvilke lokaler, parkeringspladser, køkkenmaskiner, service o.s.v.)

Få helt klar aftale omkring rengøring af stedet!

Fast aftale om hvornår vi kan komme og skal være ude!

Og få selvfølgelig instruktion i alarmer (gerne et par stykker)

Få oplysninger omkring affaldsordninger!

Regn med altid at skulle have nogen "sidste øjebliks informationer"!

Efter arrangementet:

Aflever nøgler til aftalt tid og spørg til om vi har behandlet deres sted ordentligt!

Jeg var rigtig glad over at jeg ikke var alene om at have kontakten, godt at andre gik ind i det, flere husker bedre end en (jeg)!